**ΙΟΥΝΙΟΣ 9!!**

**ΙΟΥΝΙΟΣ Θ !!**

**ΜΝΗΜΗ ΤΩΝ ΑΓΙΩΝ ΕΝΔΟΞΩΝ ΠΕΝΤΕ**

**ΚΑΝΟΝΙΚΩΝ ΠΑΡΘΕΝΟΜΑΡΤΥΡΩΝ:**

**ΜΑΡΙΑΣ, ΜΑΡΙΑΝΝΗΣ, ΜΑΡΘΑΣ, ΘΕΚΛΗΣ & ΕΝΝΑΘΑ**

**ΑΚΟΛΟΥΘΙΑ**

**(Μητροπολίτου Ρόδου Κυρίλλου Κογεράκη)**

**ΜΙΚΡΟΣ ΕΣΠΕΡΙΝΟΣ**

Εις το· Κύριε εκέκραξα, ιστώμεν στίχους δ’ , και ψάλλομεν τα κάτωθι Στιχηρά Προσόμοια.

**Ήχος πλ. β’ . Τριήμερος ανέστης.**

Πεντάριθμοι Παρθένοι Χριστού, οσίως αι ασκήσασαι, και κτανθείσαι ως αμνάδες λογικαί, χερσί του ανιέρου, υπέρ ημών απαύστως, εκδυσωπείτε τον Φιλάνθρωπον.

 Κοσμήσασαι λαμπάδας ψυχής, ελαίω της ασκήσεως, εις νυμφώνα του Κυρίου τον φαιδρόν, εισήλθετε αιμάτων, ροαίς πεφοινιγμέναι, Παρθένοι Πέντε παμμακάριστοιθ.

 Τύράννου μη πεισθείσαι σεμναί, τω δόγματι ηθλήσατε, την του ξίφους ενεγκούσαι εκτομήν, ως πόθω του Νυμφίου, ενθέως τετρωμέναι, Παρθένοι Πέντε υπερθαύμαστοι.

 Πρεσβεύετε απαύστως Χριστώ, Μαρία Μαριάμνη τε, Μάρθα Θέκλα και ολβία Ενναθά, υπέρ των εκτελούντων, ευσχήμοσιν εν ύμνοις, το ιερόν ημών μνημόσυνον.

**Δόξα. Ήχος πλ. δ’ .**

Πεντάριθμοι Παρθένοι Χριστού, ουδέν υμάς της αγάπης προς Αυτόν, μεταστήσαι ίσχυσεν, ουκ επαγγελιών παροχαί, μηδέ βασάνων απειλαί, ουδ’ αυτός ο θάνατος: πάντα γαρ εν αυτώ υπεμείνατε, εν ω και ενυμφεύθητε μυστικώς, προίκα αυτώ το αίμα προσάξασαι. Διο αιτείσθε ημίν, ιλασμόν αμαρτιών, και το μέγα έλεος, ως πολλήν παρρησίαν έχουσαι.

**Και νυν. Θεοτοκίον.**

Δέσποινα πρόσδεξαι τας δεήσεις των δούλων Σου, και λύτρωσαι ημάς, από πάσης ανάγκης και θλίψεως.

**Εις τον Στίχον. Ήχος β’ . Οίκος του Εφραθά.**

Δεύτε την πενταυγή, χορείαν των Παρθένων, τιμήσωμεν εν ύμνοις, ότι του μαρτυρίου, αγώσιν ηνδραγάθησαν.

 Στ.: Υπομένων υπέμεινα τον Κύριον και προσέσχε μοι και εισήκουσε της φωνής της δεήσεώς μου.

Ήλιον τον Χριστόν, της δόξης επιγνούσαι, τω αισθητώ ηλίω, πεντάριθμοι Παρθένοι, λατρείαν ουκ ενείματε.

 Στ.: Και έστησεν επί πέτραν τους πόδας μου και κατεύθυνε τα διαβήματά μου.

Έχουσα τον ναόν, υμών ως τινα κρήνην, της χάριτος Παρθένοι, η Κρήτη μακαρίζει, υμάς τερπνοίς εν άσμασιν.

**Δόξα. Τριαδικόν.**

Άναρχε Βασιλεύ, Πάτερ Υιέ και Πνεύμα, Τριας η Παναγία, ταις των οσιοάθλων, πρεσβείαις ημάς φύλαττε.

**Και νυν. Θεοτοκίον.**

Έρωτι του εκ Σου, τεχθέντος απορρήτως, Παρθένε αι Παρθένοι, εβίωσαν οσίως, και ξίφει υπερήθλησαν.

 Νυν απολύεις. Τρισάγιον.

**Απολυτίκιον. Ήχος α’. Της ερήμου πολήτης.**

Των Αγίων Παρθένων την πεντάδα τιμήσωμεν, Μάρθαν Μαριάμνην Μαρίαν, Ενναθάν Θέκλα λέγοντες: Παρθένοι του Νυμφίου Ιησού, ευρούσαι ως παστάδα μυστικήν, την ουράνιον και θείαν όντως ζωήν, εν η αυτώ ηρμόσθητε, σπεύσατε συντηρήσαι και ημίν, φλόγα ψυχής λιταίς υμών, ίνα εν εγρηγόρσει και ημείς, τύχωμεν χάριτος.

**Δόξα. Ήχος γ’ . Θείας πίστεως.**

Την φιλάργυρον, συμφώνως γνώμην, απωθήσασαι, του ψευδωνύμου, ιερέως Παρθένοι πεντάριθμοι, ασκητικής πολιτείας τον δίαυλον, μαρτυρική τελευτή εσφραγίσατε, και εισήλθετε, νυμφώνα ζωής εις άφθαρτον, ημίν τον Λυτρωτήν εξιλεούμεναι.

**Και νυν... Θεοτοκίον**

Σε την μεσιτεύσασαν την σωτηρίαν του γένους ημών, ανυμνούμεν Θεοτόκε Παρθένε: εν τη σαρκί γαρ τη εκ σου προσληφθείση, ο Υιός σου και Θεός ημών, το δια Σταυρού καταδεξάμενος πάθος, ελυτρώσατο ημάς, εκ φθοράς ως φιλάνθρωπος.

 Απόλυσις.

**ΜΕΓΑΣ ΕΣΠΕΡΙΝΟΣ**

 Ευλογήσαντος του ιερέως, ο Προοιμιακός, και το· Μακάριος ανήρ. Εις δε το· Κύριε εκέκραξα, ιστώμεν στίχους στ , και ψάλλομεν Στιχηρά Προσόμοια.

**Ήχος α’. Πανεύφημοι Μάρτυρες.**

Παρθένοι πεντάριθμοι υμείς, τα της γης μισήσασαι, και τον Χριστόν αγαπήσασαι, ασκήσει πρότερον, μαρτυρίω είτα, τρανώς ηριστεύσατε, και δόξης αιωνίου ετύχετε, Θεώ πρεσβεύουσαι, δωρηθήναι ταις ψυχαίς ημών, την ειρήνην και το μέγα έλεος.

Παρθένοι πεντάριθμοι υμείς, εν Χριστού συνήχθητε, τω παναγίω ονόματι, και τούτον έχουσαι, ισχυρόν εν μέσω, εχθρώ αντετάξασθε, στερρώς τω δυσωνύμω και ήρατε, νίκης διάδημα, την οσίαν υμών άσκησιν, μαρτυρίω γενναίω σφραγίσασαι.

 Παρθένοι πεντάριθμοι υμείς, καθαρώς λατρεύουσαι, δικαιοσύνης τον Ήλιον, Χριστόν τον Κύριον, αισθητώ ηλίω, σέβας ουκ ενείματε, και των πυρσολατρών κατησχύνατε, πλάνην την άθεον, ομοφρόνως υποκλίνασαι, τους αυχένας τω ξίφει ως εύτονοι.

 Παρθένοι πεντάριθμοι υμείς, Παύλον τον παράφρονα, φιλαργυρία νοσήσαντα, στερρώς ελέγξασαι, υπ’ αυτού ανδρείως, την σφαγήν εδέξασθε, τω πόθω του Νυμφίου φλεγόμεναι, ω και ηρμόσθητε, αυτώ προίκα ώσπερ άφθαρτον, των αιμάτων τα ρείθρα προσάξασαι.

 Παρθένοι πεντάριθμοι Χριστού, Μάρθα καλλιπάρθενε, και Ενναθά παναοίδιμε, Θέκλα Μαρία τε, συν τη Μαριάμνη, ως ζωής ευράμεναι, νυμφώνα τον φαιδρόν εις κατοίκησιν, διαιωνίζουσαν, ικετεύουσαι μη παύσησθε, υπέρ πάντων ημών τον Φιλάνθρωπον.

 Παρθένοι πεντάριθμοι υμών, τον ναόν κατέχοντες, ως ιατρείον αδάπανον, προθύμως σπεύδομεν, εν αυτώ και ύμνοις, υμάς μακαρίζοντες, κηρύττοντες ευσήμως τα θαύματα, α η της χάριτος, δι’ υμών ισχύς εργάζεται, της Τριάδος εις δόξαν και αίνεσιν.

**Δόξα. Ήχος πλ. β’ .**

Σήμερον η πεντάφωτος των Παρθένων λυχνία, τη επινεύσει Κυρίου της χάριτος, τους ευσεβείς καταυγάζουσα, προς ευωχίαν ευφρόσυνον εκάλεσεν: αύται και γαρ, ως τω νοητώ Ηλίω της δικαιοσύνης, εφέσει ακολουθούσαι κρείττονι, και ακτησίας τω κόσμω κεκοσμημέναι, την φιλάργυρον γνώμην του πρεσβύτου, εν ομογνώμω διαθέσει απώσαντο, και τους τω αισθητώ ηλίω λατρεύοντας, αθλητική ενστάσει κατήσχυναν: αποτμηθείσαι δε ξίφει τας κεφαλάς, και τω Νυμφίω ως προίκα, τάαίματα προσάξασαι, εις τον νυμφώνα της ζωής εισεληλύθασι, την των παρθένων εκείνων δεκάδα συμπληρώσασαι: όθεν αυτάς μακαρίζοντες, συμφώνως εκβοήσωμεν: πεντάριθμοι του Κυρίου Παρθένοι και Μάρτυρες, ως παρρησίαν πολλήν πλουτούσαι, πρεσβεύετε Αυτώ εκτενώς, την ειρήνην τω κόσμω δωρήσασθαι, και ταις ψυχαίς ημών το μέγα έλεος.

**Και νυν. Θεοτοκίον**

Τίς μη μακαρίσει σε, Παναγία Παρθένε; τίς μη ανυμνήσει σου τον αλόχευτον τόκον; ο γαρ αχρόνως εκ Πατρός εκλάμψας Υιός μονογενής, ο αυτός εκ σου της Αγνής προήλθεν, αφράστως σαρκωθείς, φύσει Θεός υπάρχων, και φύσει γενόμενος άνθρωπος δι' ημάς, ουκ εις δυάδα προσώπων τεμνόμενος, αλλ' εν δυάδι φύσεων, ασυγχύτως γνωριζόμενος. Αυτόν ικέτευε, σεμνή Παμμακάριστε, ελεηθήναι τας ψυχάς ημών.

 Είσοδος. Φως ιλαρόν. Προκείμενον της ημέρας. Αναγνώσματα.

**Παροιμιών το Ανάγνωσμα. (Κεφ, λα', λα . 10. -20, 25)**

Γυναίκα ανδρείαν τις ευρήσει; τιμιωτέρα δε εστι λίθων πολυτελών η τοιαύτη. Μηρυομένη έρια και λίνον, εποίησεν εύχρηστον ταις χερσίν αυτής. Εγένετο ωσεί ναυς εμπορευομένη μακρόθεν, συνάγει δε αύτη τον βίον. Και ανίσταται εκ νυκτών, και έδωκε βρώματα τω οίκω, και έργα ταις θεραπαίναις. Θεωρήσασα γεώργιονεπρίατο, από δε καρπών χειρών αυτής, κατεφύτευσε κτήμα. Αναζωσαμένη ισχυρώς την οσφύν αυτής, ήρεισε τους βραχίονας αυτής εις έργον. Εγεύσατο ότι καλόν εστι το εργάζεσθαι, και ουκ αποσβέννυται όλην την νύκτα ο λύχνος αυτής. Τας χείρας αυτής εκτείνει επί τα συμφέροντα, τους δε πήχεις αυτής ερείδει εις άτρακτον. Χείρας δε αυτής διήνοιξε πένητι, καρπόν δε εξέτεινε  πτωχώ. Ισχύν και ευπρέπειαν ενεδύσατο, και ευφράνθη εν ημέραις εσχάταις.

**Προφητείας Ησαΐου το ανάγνωσμα (Κεφ. ΜΓ 9-14)**

Τάδε λέγει Κύριος· πάντα τα έθνη συνήχθησαν άμα, και συναχθήσονται άρχοντες εξ αυτών. τις αναγγελεί ταύτα; η τα εξ αρχής τις αναγγελεί υμίν; Αγαγέτωσαν τους μάρτυρας αυτών και δικαιωθήτωσαν και ειπάτωσαν αληθή. Γίνεσθέ μοι μάρτυρες, και εγώ μάρτυς, λέγει Κύριος ο Θεός, και ο παις μου, ον εξελεξάμην, ίνα γνώτε και πιστεύσητε και συνήτε ότι εγώ ειμι. έμπροσθέν μου ουκ εγένετο άλλος Θεός και μετ ἐμὲ ουκ έσται. Εγώ ο Θεός, και ουκ έστι πάρεξ εμού ο σώζων. Εγώ ανήγγειλα και έσωσα, ωνείδισα και ουκ ην εν υμίν αλλότριος. υμείς εμοί μάρτυρες και εγώ Κύριος ο Θεός. Έτι απ ἀρχῆς και ουκ έστιν ο εκ των χειρών μου εξαιρούμενος· ποιήσω, και τις αποστρέψει αυτό; Ούτως λέγει Κύριος ο Θεός ο λυτρούμενος υμάς, ο άγιος του Ισραήλ.

**Σοφίας Σολομώντος το ανάγνωσμα. (Κεφ. ζ′.7)**

Δίκαιος, εάν φθάση τελευτήσαι, εν αναπαύσει έσται. Γήρας γαρ τίμιον ου το πολυχρόνιον, ουδέ αριθμώ ετών μεμέτρηται. Πολιά δε εστι φρόνησις ανθρώποις, και ηλικία γήρως βίος ακηλίδωτος. Ευάρεστος Θεώ γενόμενος, ηγαπήθη· και ζων μεταξύ αμαρτωλών, μετετέθη. Ηρπάγη, μη κακία αλλάξη σύνεσιν αυτού, η δόλος απατήση ψυχήν αυτού· βασκανία γαρ φαυλότητος αμαυροί τα καλά, και ρεμβασμός επιθυμίας μεταλλεύει νουν άκακον. Τελειωθείς εν ολίγω, επλήρωσε χρόνους μακρούς· αρεστή γαρ ην Κυρίω η ψυχή αυτού· δια τούτο έσπευσεν εκ μέσου πονηρίας. Οι δε λαοί ιδόντες και μη νοήσαντες, μηδέ θέντες επί διανοία το τοιούτον, ότι χάρις και έλεος εν τοις οσίοις αυτού, και επισκοπή εν τοις εκλεκτοίς αυτού.

**Λιτή. Ήχος α’ .**

Των πενταρίθμων Παρθένων την χορείαν, Μαρίαν Μαριάμνην και Μάρθαν, Θέκλαν τε και Ενναθάν, ευσεβοφρόνως σήμερον τιμήσωμεν, ότι ασκητικοίς ιδρώσι συν αίμασι μαρτυρικοίς, σωτηρίου χιτώνα εαυταίς εξυφάνασαι, εις τον φαιδρόν νυμφώνα της ζωής, λαμπροφόροι εισεληλύθασι, των πόνων δεξάμεναι τα έπαθλα, και θαύματααναπηγάζουσαι, τοις προστρέχουσι τω τεμένει αυτών, και εκ ψυχής βοώσιν· ο μυστικός νυμφίος των ψυχών, Χριστέ ο Θεός, συν Πατρί τε και Πνεύματι, Κύριε δόξα Σοι.

**Ήχος β’ .**

Σήμερον χαίρει η Εκκλησία του Χριστού, τη παναγία μνήμη υμών, Παρθένοι πεντάριθμοι, και γηθοσύνως πάσα ψυχή μακαρίζει, υμών τα κατορθώματα· εαυτάς γαρ τω Κυρίω, δι’ ασκητικής συντονίας δουλώσασαι, τω μιαρώ τυράννω ουχ υπετάγητε, αλλά αυτώ εν πίστει αντιπαραταξάμεναι, ταις του μιαιφόνου ιερέως χερσί, του διαβόλου οργάνου γενομένου, ως λογικαί αμνάδες ετύθυτε. Όντως καλή υμών η ομολογία, και πανολβία η άθλησις, δι’ ης αίματα δούσαι, του νυμφώνος της ζωής, κληρονόμοι γεγόνατε. Αλλ’ ως έχουσαι παρρησίαν προς Θεόν, την ειρήνην τω κόσμω αιτείσθε, και ταις ψυχαίς ημών το μέγα έλεος.

**Ήχος γ’ .**

Ασκήσει τα σώματα υμών, Παρθένοι νεκρώσασαι, και τας ψυχάς αρετών τη ισχύϊ νευρώσασαι, αφόβως συνεισήλθετε μαρτυρίου το στάδιον, και ανδρικώς δια μαστίγων πρότερον αγωνισάμενα, την οφρύν του τυράννου καθείλετε, και το του δημίου άτοπον ελέγξασαι, θάνατον ειλήφατε, τον της αθανασίας προξένον, Οσιομάρτυρες Παρθένοι πεντάριθμοι.

**Ήχος δ’ .**

Την πεντάκλωνον σειράν δεύτε πιστοί, των Αγίων Οσιομαρτύρων και Παρθένων, συνελθόντες ύμνοις ευφημήσωμεν· η γαρ ακόρεστος φιλαργυρία, του δυστήνου ιερέως, τον βρόχον κατ’ αυτού ηυτρέπισεν, ως ποτε και του Ιούδα του προδότου· η δε των Παρθένων σταθερότης και ακτημοσύνη, την ουράνιον εύρε βασιλείαν, και εκτήσατο αυτήν, ως κλήρον αναφαίρετον. Αυτών ταις ικεσίαις Χριστέ ο Θεός, σώσον τας ψυχάς ημών.

**Ήχος πλ. α’ .**

Δεύτε μιμησώμεθα τας φρονίμους Παρθένου, δεύτε υπαντήσωμεν τω φανέντι Δεσπότη, προς αλλήλας έλεγον, και αύται μετ’ εκείνων αι Παρθένοι, εαυτάς ετοιμάζουσαι, εις θλίψεις μαρτυρίου, και εις τον υπέρ Χριστού θάνατον· πέντε γαρ και αύται ούσαι, ως εκείναι τω νυμφίω Χριστώ προϋπήντησαν, τας λαμπάδας αυτών ασβέστους συντηρήσασαι· ων ταις ικεσίαις Χριστέ ο Θεός, σώσον τας ψυχάς ημών.

**Ήχος πλ. β’ .**

Των Αγίων Παρθένων ο χορός, υποδεξάμενος υμάς ω Παρθένοι, χαίρει τη υμών σωτηρία και χάριτι· ου γαρ ηρκέσθητε μακάριαι, τη αζύγω βιοτή διαιτώμεναι, αλλά και δι’ αίματος υπέρ Χριστού, τελειωθήναι εσπεύσατε· όθεν τας λαμπάδας σώας τηρήσασαι, εις τον ουράνιον νυμφώνα συνεισήλθετε, του πρεσβεύειν πάντοτε, υπέρ ημών προς Κύριον.

**Δόξα. Ήχος πλ. δ’ .**

Σήμερον Αργυρούπολις τέρπεται, επί τη αγία μνήμη υμών, Παρθένοι Αθληφόροι πεντέριθμοι· υμών γαρ τον πάνσεπτον οίκον, ως ιατρείον άμισθον κεκτημένη, εν αυτώ τους φιλεόρτους συγκαλείται, κραυγάζουσα διατόρω φωνή· εθαυμάστωσε Κύριος τας Οσιομάρτυρας Αυτού, και εκ της πηγής αυτών αναβλύζει ιάματα, εξ ης αντλούντες οι χρήζοντες, δεύτε αυτάς ευφημήσωμεν λέγοντες· χαίροις Μάρθα, χαίροις Μαρία, χαίροις Μαριάμνη, χαίροις Θέκλα, χαίροις Ενναθά, αι των Χριστόν αγαπήσασαι, και κόσμου καταφρονήσασαι, και παρ’ Αυτού δοξασθείσαι, Ω και πρεσβεύετε εκτενώς, ως Σωτήρι των ψυχών ημών.

**Και νυν. Θεοτοκίον**

Ανύμφευτε Παρθένε, η τον Θεόν αφράστως συλλαβούσα σαρκί, Μήτηρ Θεού του υψίστου, σων οικετών παρακλήσεις δέχου Πανάμωμε, η πάσι χορηγούσα καθαρισμόν των πταισμάτων, νυν τας ημών ικεσίας προσδεχομένη, δυσώπει σωθήναι πάντας ημάς.

**Εις τον Στίχον. Ήχος πλ. α’ . Χαίροις ασκητικών.**

Χαίροις, η των Παρθένων πεντάς, αι των παρθένω των φρονίμων ομότροποι, ασκήσει τε και αθλήσει, αι τον δυνάστην εχθρόν, εν ομοφροσύνη καταισχύνασαι· Μαρία υπέρκαλλε, Μαριάμνη πανάριστε, Μάρθα τε Θέκλα, Ενναθά περιπόθητε, τα αμάραντα, της Περσίδος βλαστήματα· άνθη αεί τα πνέοντα, την θείαν της χάριτος, μυρεψικήν ευωδίαν, τω χριστωνύμω πληρώματι. Αεί ουν αιτείσθε, ταις ψυχαίς ημών ειρήνην, και μέγα έλεος.

Στ.: Υπομένων υπέμεινα τον Κύριον και προσέσχες μοι και εισήκουσε της φωνής της δεήσεώς μου.

Χαίροις, η των Παρθένων πεντάς, η τω ελαίω της αγνείας συμμίξασα, το αίμα του μαρτυρίου, και τας λαμπάφας υμών, της ψυχής ασβέσους συντηρήσασαι· παρθένων το έλλειμμα, των μωρών διορθώσασαι, και την δεκάδα, αληθώς συμπληρώσασα, και νυμφώνός τε, της χαράς κοινωνήσασαι· κάλλος αι κατοπτεύουσαι, Χριστού παμμακάριστοι, νυν του ωραίου Νυμφίου, εν της ζωής τοις σκηνώμασιν. Αυτόν δυσωπείτε, ταις ψυχαίς ημών δοθήναι, το μέγα έλεος.

 Στ.: Και έστησεν επί πέτραν τους πόδας μου και κατεύθυνε τα διαβήματά μου.

Χαίροις, η των Μαρτύρων πεντάς, ακτημοσύνην αι τελείαν ασκήσασαι, και πάθος φιλαργυρίας, εν ομογνώμω φωνή, του δολίου θύτος διελέγξασαι, υφ’ ου εταζόμεναι, και δεινώς μαστιζόμεναι, και ως αμνάδες, τη σφαγή οδηγούμεναι, επτοήθητε, μηδαμώς αλλ’ εκράζετε, λόγοις υπαμοιβόμεναι, αλλήλας προς άθλησιν, Χριστός εστι ως προέφη, φως και ζωή και ανάστασις. Αυτόν δυσωπείτε, ταις ψυχαίς ημών δοθήναι, το μέγα έλεος.

**Δόξα. Ήχος β’ .**

Δεύτε αγαλλιασώμεθα τω Κυρίω, εν τη μνήμη σήμερον, των πενταρίθμων Παρθένων, οι εν Κρήτη ευσεβείς. Δεύτε μακαρίσωμεν αυτάς, εν εγκωμίοις μελωδούντες και κράζοντες· χαίροις Μαρία, χαίροις Θέκλα, χαίροις Μαριάμνη, χαίροις Ενναθά αι οσίως ασκήσασαι, και ανδρείως αθλήσασαι, του φιλαργύρου ιερέως χερσίν· αι των θαυμάτων τα ρείθρα, τοις δεομένοις αενάως πελαγίζουσαι, τοις καταφεύγουσιν εν πίστει, τω πανσέπτω ημών ναώ και βοώσιν· υπεράγαθε Κύριε, ο θαυμαστός εν τοις Αγίοις Σου, δόξα Σοι.

**Και νυν. Θεοτοκίον**

Ω θαύματος καινού, πάντων των πάλαι θαυμάτων! τις γαρ έγνω Μητέρα, άνευ ανδρός τετοκυίαν, και εν αγκάλαις φέρουσαν, τον άπασαν την κτίσιν περιέχοντα; Θεού εστί βουλή το κυηθέν, ον ως βρέφος Πάναγνε, σαις ωλέναις βαστάσασα, και μητρικήν παρρησίαν προς αυτόν κεκτημένη, μη παύση δυσωπούσα υπέρ των σε τιμώντων, του οικτειρήσαι και σώσαι τας ψυχάς ημών.

 Νυν απολύεις. Τρισάγιον.

**Απολυτίκιον.**

Των Αγίων Παρθένων την πεντάδα τιμήσωμεν, Μάρθαν Μαριάμνην Μαρίαν, Ενναθάν Θέκλα λέγοντες· Παρθένοι του Νυμφίου Ιησού, ευρούσαι ως παστάδα μυστικήν, την ουράνιον και θείαν όντως ζωήν, εν η αυτώ ηρμόσθητε, σπεύσατε συντηρήσαι και ημίν, φλόγα ψυχής λιταίς υμών, ίνα εν εγρηγόρσει και ημείς, τύχωμεν χάριτος.

**Δόξα. Ήχος γ’ . Θείας πίστεως.**

Την φιλάργυρον, συμφώνως γνώμην, απωθήσασαι, του ψευδωνύμου, ιερέως Παρθένοι πεντάριθμοι, ασκητικής πολιτείας τον δίαυλον, μαρτυρική τελευτή εσφραγίσατε, και εισήλθετε, νυμφώνα ζωής εις άφθαρτον, ημίν τον Λυτρωτήν εξιλεούμεναι.

**Και νυν... Θεοτοκίον**

Σε την μεσιτεύσασαν την σωτηρίαν του γένους ημών, ανυμνούμεν Θεοτόκε Παρθένε· εν τη σαρκί γαρ τη εκ σου προσληφθείση, ο Υιός σου και Θεός ημών το δια Σταυρού καταδεξάμενος πάθος, ελυτρώσατο ημάς, εκ φθοράς ως φιλάνθρωπος.

 Απόλυσις.

**ΟΡΘΡΟΣ**

**Μετά την α’ Στιχολογίαν, Κάθισμα. Ήχος α’ . Τον τάφον Σου Σωτήρ.**

Αμνάδες του Χριστού, καλλιπάρθενοι κόραι, Μαρία Ενναθά, Μαριάμνη και Θέκλα, συν Μάρθα υμάς πάντοτε, ευλαβώς μακαρίζομεν, ότι άπασαν, την του εχθρού δυναστείαν, κατεβάλετε, ασκητικαίς αριστείαις, και πόνοις αθλήσεως.

**Δόξα.**

Οι Μάγοι τω Χριστώ, εκ Περσίδος ελθόντες, προσήνεγκάν ποτε, χρυσόν λίβανον σμύρναν, ως δώρα υπέρτιμα, ω Παρθένοι πεντάριθμοι, ους μιμούμεναι, υμείς Περσίδος τα άνθη, προσηνέγκατε, αυτώ τομή του αυχένος, αθλήσεως αίματα.

**Και νυν. Θεοτοκίον.**

Τρωθείσα ολικώς, του Υιού Σου τω πόθω, αι πέντε ω αγνή, καλλιπάρθενοι Κόραι, Αυτώ ηκολούθησαν, δι’ οσίας ασκήσεως, και αθλήσασαι, καρτερικώς δια ξίφους, ως ελέγξασαι, φιλαργυρίαν πρεσβύτου, Αυτώ ενυμφεύθησαν.

**Μετά την β’ Στιχολογίαν, Κάθισμα. Ήχος δ’ . Κατεπλάγη Ιωσήφ.**

Κατεπλάγη αληθώς, ο ανθρωπόλεθρος εχθρός, και κατήσχυνται οικτρώς, πυρσολατρών τε ο εσμός, τη υμετερα πεντάριθμοι καρτερία· πίστει γαρ υμείς, ουκ εκλίνατε, εις στραγγαλιάς, οδούς πάνσεμνοι, αλλ’ ανενδότως άχρι μαρτυρίου, αυτού τοις ίχνεσι βαίνουσαι, εις καταπαύσεις, τας αιωνίους, μετά δόξης εισήλθετε.

**Δόξα. Ο αυτός. Ταχύ προκατάλαβε.**

Χριστόν αγαπήσασαι τον εραστήν των ψυχών, και τούτον πλουτήσασαι ως θησαυρόν εν ψυχή, ανδρείως ηλέγξατε, πάθος φιλαργυρίας, του παράφρονος θύτου, παρ’ ου σφαγιασθείσαι, ως αμνάδες Παρθένοι, Μαρτύρων νυν εν δόμοις, οικείτε χορεύουσαι.

**Και νυν. Θεοτοκίον.**

Παρθένε πανάχραντε η των Παρθένων πεντάς, φωτί εξαστράπτουσα, της παρθενίας φαιδρώς, και αίγλη αθλήσεως, νύμφαι κεκοσμημέναι, του εκ Σου σαρκωθέντος, ώφθησαν Βασιλέως, μεθ’ ων πρέσβευε Κόρη, Αυτώ ημίν πταισμάτων, την λύσιν δωρήσασθαι.

**Μετά τον Πολυέλεον, Κάθισμα. Ήχος δ’ . Επεφάνης σήμερον.**

Ο ναός πεντάριθμοι, υμών υπάρχει, ιατρείον χάριτος, εν ω προστρέχοντες πιστώς, δοξολογούμεν τον Κύριον, τον θαυμαστόν εν Αγίοις ως γέγραπται.

**Δόξα. Και νυν. Θεοτοκίον.**

Παναγία Δέσποινα, συν τη πεντάδι, των Παρθένων πρέσβευε, τω Σω Υιώ ανελλιπώς, ίνα κινδύνων και θλίψεων, ρυσθώμεν πάντες οι πόθω τιμώντές Σε.

 Είτα, οι Αναβαθμοί· το α’ Αντίφωνον του δ’ ἤχου.

Προκείμενον: Υπομένων υπέμεινα τον Κύριον και προσέσχες μοι και εισήκουσε της φωνής της δεήσεώς μου.

Στ.: Και έστησεν επί πέτραν τους πόδας μου και κατεύθυνε τα διαβήματά μου.

**Ευαγγέλιον, ζήτει τη ΙΑ Ιουλίου.**

Ο Ν ψαλμός.

Δόξα: Ταις των Αθληφόρων...

Και νυν: Ταις της Θεοτόκου...

 Ιδιόμελον. Ήχος πλ. β’ . Στ.: Ελέησόν με ο Θεός...

Του μαρτυρίου τον αγώνα, εν ευφροσύνη τελέσασαι, τους εν ουρανοίς αποκειμένους στεφάνους, πεντάριθμοι Παρθένοι εκομίσασθε· της σαρκός γαρ την πρόνοιαν μισήσασαι, και την παρθενίαν αλώβητον τηρήσασαι, τη φονική μαχαίρα του ιερέως, φιλαργυρία ως ο Ιούδας νοσήσαντος, αμνάδαι ως λογικαί εσφαγιάσθητε· όθεν νυν εν Κυρίω ζώσαι, Μαρία Ενναθά και Θέκλα συν Μάρθα και Μαριάμνη πανεύφημοι, Αυτόν εκτενώς δυσωπείτε, δωρήσασθαι τη οικουμένη την ειρήνην, και ταις ψυχαίς ημών το μέγα έλεος.

 Είτα, οι Κανόνες· της Θεοτόκου και β’ τῶν Παρθένων.

Ο α Κανὼν των Παρθένω, ου η ακροστιχίς: Τας κανονικάς Παρθένους μέλπω. Κυρίλ(λο)υ.

**Ωδή α’ . Ήχος α’ . Αναστάσεως ημέρα.**

Την πεντάριθμον λυχνίαν, των Παρθένω πιστοί, Μάρθαν Μαρίαν Θέκλαν, συν Μαριάμνη Ενναθάν, ευφημήσωμεν ωδαίς, τελούντες φαιδρώς, αυτών την πανήγυριν, διαλάμπουσαν σήμερον.

Αναθείσαι τω Κυρίω, εαυτάς ολικώς, κάλλει καταθελχθείσαι, Αυτού τω θείω τας ψυχάς, ω Παρθένοι ευκλεείς, στολήν την φαιδράν, οσίας ασκήσεως, εφοινίξατε αίμασι.

Συνασκήσασαι οσίως, ομονοία ψυχής πέντε σεμναί Παρθένοι, συνεπορεύθητε στερρώς, μαρτυρίου την οδόν, και ίσα χειρί, Θεού απελάβετε, τα βραβεία πανεύφημοι.

**Θεοτοκίον.**

Κυριώνυμε Παρθένε, Θεοτόκε αγνή, Μήτερ Θεού Υψίστου, τους προσκυνούντας ευσεβώς, τον φρικτόν Σου τοκετόν, πρεσβείαις ταις Σαις, αεί ως φιλεύπσλαγχνος, περιφρούρει και φύλαττε.

 Ο β’ Κανὼν των Παρθένων, ου η ακροστιχίς, εν τοις Θεοτοκίοις: Κυρίλλου.

**Ωδή α’ . Ήχος δ’ . Θαλάσσης το ερυθραίον.**

Παρθένων, την πενταυγή ομήγυριν, πιστώς τιμήσωμεν, Μάρθαν Μαρίαν Θέκλαν Ενναθάν, Μαριάμνην Χριστού του Θεού, τας ευκλεείς συμμάρτυρας, αυτών την χάριν, εξαιτούμενοι.

Τω θείω, πεπυρσευμέναι έρωτι, Περσών ελύσατε, της αθεΐας σκότος το δεινόν, και λαμπάδες Χριστού του Θεού, της πίστεως ανήφθητε, του μαρτυρίου αριστεύμασι.

Πανσόφως, του Λυτρωτού αράμεναι, Σταυρόν τον τίμιον, ασκητικήν ελόμεναι ζωήν, μαρτυρίου Παρθένοι σεμναί, εν αίματι ετύχετε, του μυστικού υμών ελπίσματος.

**Θεοτοκίον.**

Κυρία, και Βασιλίς της κτίσεως, υπάρχεις άχραντε, τον Βασιλέα τέξασα Χριστόν, Ον δυσώπει ευχαίς μητρικαίς, ρυσθήναι πάσης θλίψεως, τους μακαρίζοντας τον Τόκον Σου.

**Ωδή γ’ . Δεύτε πόμα.**

Άνω σχούσαι όμμα της ψυχής, παρεδράμετε πάντα γης τα επίκηρα, και τω νυμφίω Χριστώ, ηρμόσθητε Κόραι μυστικώς, Μαρτύρων εν αίματι.

Νόμω πειθαρχήσασαι Θεού, ιερεί φιλαργύρω στερρώς αντέστητε, λέγουσαι Κόραι αυτώ· ημείς προαιρούμεθα χρυσού, Χριστόν τον φιλάνθρωπον.

Όλβιος ο θάνατος υμών, βιοτήν πανολβίου πέλων εκφράγισμα, δι’ ου Παρθένοι σεμναί, ζωής αιωνίου αληθώς, της δόξης μετέσχετε.

**Θεοτοκίον.**

Νυξ καταχειμάζει με παθών, αμαρτίας ο κλύδων, δεινώς ταράττει με· διο αιτούμαι πιστώς, γαλήνης αγνή και φωτισμού, τυχείν τη πρεσβεία Σου.

**Έτερος. Ευφραίνεται επί Σοι.**

Αθλήσασαι ανδρικώς, εν συμφωνία ψυχική ένδοξοι, τω Λυτρωτή του σύμπαντος, εν τοις ουρανοίς ενυμφεύθητε.

Ως θύματα λογικά, αποτμηθείσαι κεφαλάς πάνσεμνοι, τω της ζωής άρχοντι, και Θεώ ημών προσηνέχθητε.

Ενστάσει αθλητική, εταπεινώσατε εχθρών φρύαγμα, και του δεινού δράκοντος, τας μηχανουργίας ελύσατε.

**Θεοτοκίον.**

Υμνούμέν Σε ευλαβώς, χαίρε βοώντές Σοι αγνή Δέσποινα, ότι Χριστόν έτεκες, απερινοήτως τον Κύριον.

**Κάθισμα. Ήχος γ’ . Θείας πίστεως.**

Του νοσήσαντος, φιλαργυρία, απωσάμεναι, την συμβουλίαν, τη του ξίφους ακμή παρεδόθητε, και ευπρεπώς την στολήν της ασκήσεως, μαρτυρικοίς πορφυρώσασαι αίμασι, εξαστράπτουσαι, Μαρτύρων τη ωραιότητι, Χριστώ ω Παρθένοι ενυμφεύθητε.

**Δόξα. Και νυν. Θεοτοκίον.**

Χαίρε Δέσποινα, ευλογημένη, η κυήσασα, ανερμηνεύτως, τον Ποιητήν και Δεσπότην της κτίσεως, ου τη αγάπη πεντάς η υπέρτιμος, των καλλινίκων Παρθένων ενήθλησεν. Αυτώ πρέσβευε, αεί συν αυταίς δωρήσασθαι, πταισμάτων ιλασμόν τοις ευφημούσί Σε.

**Ωδή δ’ . Επί της θείας φυλαής.**

Ισχυροτάτω λογισμώ, ως δυναμούμεναι Σταυρού, τη ακαταλύτω δυνάμει, κατ’ εχθρού πεντάριθμοι, Παρθένοι εχωρήσατε, και τούτου το μετέωρον θράσος, μαρτυρικώς εν τη γη κατηδαφίσατε.

Καταφρονήσασαι πληγώς, και του θανάτου ανδρικώς, ανοσιωτάτου πρεσβύτου, ταις χερσίν εσφάγητε, ώσπερ αμνάδες κράζουσαι· θνήσκομεν ίνα ζήσωμεν άφρον, την εν Κυρίω ζωήν, ην συ απώλεσας.

Ασκητικώς τω Λυτρωτή, ακολουθήσασαι Χριστώ, τούτω ενυμφεύθητε πίστει, ώσπερ προίκα αίματα, Αυτώ σεμναί προσάξασαι, Θέκλα τε Μαριάμνη Μαρία, συν Ενναθά τη σεμνή, Μάρθα η ένθεος.

**Θεοτοκίον.**

Σώσον ευχαίς Σου μητρικαίς, τους πεποιθότας επί Σε, Δέσποινα Παρθένε Μαρία, και υμνούντας πάντοτε, τον ζωηφόρον Τόκον Σου, δι’ ου της του Αδάμ καταδίκης, γένος ερρύσθη βροτών, θεοχαρίτωτε.

**Έτερος. Την ανεξιχνίαστον.**

Πίστεως ηδόμεναι τω γλυκασμώ, τας πικράς βασάνους πεντάριθμοι, ομοφροσύνη, υπεμείνατε ψυχής, και ώφθητε ακλόνητα, της θεοσεβείας προπύργια.

Ίχνεσι επόμεναι όντως Χριστού, και Αυτού πειθόμεναι ρήμασι, βίου την τύρβην, κατελίπετε πιστώς, και άλλον βίον εύρετε, άθλοις μαρτυρίου πεντάριθμοι.

Χαίρει Αργυρούπολις νυν εφ’ υμάς, ώσπερ κρήνη έχουσα χάριτος, υμών Παρθένοι, τον σεβάσμιον ναόν, εν ω συναθροιζόμενοι, άσμασι υμάς μεγαλύνομεν.

**Θεοτοκίον.**

Ρύσαι πάσης θλίψεως Μήτερ ημάς, πάσης δυσπραγίας κακώσεως, και του δυνάστου, των δεινών επιδρομών, ότι εις Σε ελπίζομεν, την τον Θεόν Λόγον κυήσασαν.

**Ωδή ε’ . Ορθρίσωμεν όρθρου βαθέος.**

Προσέλθωμεν πάντες προθύμως, επί τον άγιον οίκον, Παρθένων των πενταρίθμων, και αυταίς βοήσωμεν· ω Αθληφόροι χαίρετε, νύμφαι Χριστού καλλιπάρθενοι.

Ανείλεν ο θύτης ο τάλας, φιλαργυρία νοσήσας, Ιούδας ως ο προδότης, μη ειδώς ο έπραττεν, υμάς Παρθένοι πάνσεμνοι, και τω Θεώ καθιέρωσε.

Ραβδίσματα ύβρεις αικίας, και χαλεπάς τιμωρίας, Παρθένοι υπενεγκούσαι, την τομήν εδέξασθε, την των αυχένων χαίρουσαι· όθεν Χριστώ ενυμφεύθητε.

**Θεοτοκίον.**

Θεόνυμφε Μήτερ τον Λόγον, σεσαρκωμένον εις κόσμου, εκύησας σωτηρίαν· διο πάντες άδομεν, ευγνωμοσύνης ύμνον Σοι, χάριν θερμώς εξαιτούμενοι.

**Έτερος. Συ Κύριέ μου φως.**

Την νέκρωσιν Χριστού, ιερώς εικονίζουσαι, ησκήσατε υπέρ φύσιν, και ηθλήσατε σθένει, πεντάριθμοι της χάριτος.

Σωφρόνως και ευσεβώς, βιοτεύσασαι πρότερον, εσύστερον μαρτυρίου, εν τοις άθλοις Παρθένοι, ουράνιαι εδείχθητε.

Ιδρύσασαι εαυτάς, εν τη πίστει πεντάριθμοι, φοράν αλγεινών βασάνων, ασαλεύτω εν στάσει, καρδίας υπεμείνατε.

**Θεοτοκίον.**

Ιλέωσαι συμπαθώς, τον εκ σπλάγχνων Σου Κύριον, Παρθένε ίνα ρυσθώμεν, του πυρός της γεέννης, οι πόθω ευφημούντές Σε.

**Ωδή στ’ . Κατήλθες εν τοις κατωτάτοις.**

Ενθέως ανευφημούμεν υμάς, Μαριάμνη Μάρθα Θέκλα Μαρία, και ένδοξε Ενναθά οι πιστοί, καταφεύγοντες, τω σεπτώ υμών ναώ, ίνα λάβωμνε χάριν.

Ναμάτων εμφορηθείσαι ζωής, της αψεύστου ως αθλήσασαι πίστει, θαύματων ω Αθληφόροι πηγάς, αναβλύζετε, τοις γεραίρουσιν υμών, τας διττάς αριστείας.

Ος πρώην υμίν υπήρχε πατήρ, αναδέδεικται φονεύς Αθληφόροι, νοσήσας φιλαργυρία δεινώς, και ιέρευσεν, ώσπερ σφάγια υμάς, καθαρά τω Σωτήρι.

**Θεοτοκίον.**

Υμνεί Σε πάσα η κτίσις αεί, ότι έτεκες ασπόρως Παρθένε, τον Λόγον του προανάρχου Πατρός, ου τω έρωτι, υπερήθλησαν στερρώς, καλλιπάρθενοι κόραι.

**Έτερος. Την θείαν ταύτην.**

Τον πριν αφρόνως καυχώμενον, την γην τε εκαλείφειν και θάλασσαν, εταπεινώσατε, και ως στρουθίον παιζόμενον, εδείξατε εις τέλος, Παρθενομάρτυρες.

Ιούδας άλλος γεγένηται, υμίν ο ιερεύς ο φιλάργυρος, Παρθενομάρτυρες, Χριστού χρυσόν ο επίβουλος, αφρόνως προτιμήσας, φθόνω του όφεως.

Μαρίαν Θέκλαν υμνήσωμεν, συν Μάρθα Ενναθάν Μαριάμνην τε, ότι ευράμεναι, ζωής αλήκτου την άβυσσον, υπέρ ημών απαύστως, Χριστώ πρεσβεύουσι.

**Θεοτοκίον.**

Λαμπάς υπάρχει πανάχραντε, φωτός του ανεσπέρου της χάριτος, ημάς φωτίζουσα, τους επί Σε καταφεύγοντας, ως του Θεού Μητέρα, αειμακάριστον.

**Κοντάκιον. Ήχος δ’ . Ο υψωθείς.**

Ασκητική περιαστράπτουσαι αίγλη, μαρτυρικώ καταυγαζόμεναι φέγγει, νυμφώνα τον ουράνιον, οικείτε ευκλεώς, Ενναθά πανεύφημε, Μαριάμνη Μαρία, Θέκλα τε η ένδοξος, και η πάνσεμνος Μάρθα, υπέρ ημών πρεσβεύουσαι Χριστώ, ίνα ρυσθώμεν, κινδύνων και θλίψεων.

**Ο Οίκος.**

Την σκοτισθείσάν μου ψυχήν, ακτίσι φαεσφόροις του θείου ελέους Σου, καταύγασον Οικτίρμον, και δος μοι λόγον Λόγε τω στόματι, υμνήσαι τον πεντάριθμον χορόν των Παρθένων Σου, Μαρίαν Ενναθάν Μαριάμνην τε, και Μάρθαν την ένδοξον συν τη Θέκλα, της Περσίδος τα βλαστήματα, και Κρητών τα αυχήματα· αίτινες των πυρσολατρών την άθεον πλάνην, τη δυνάμει Σου στερρώς καταβαλούσαι, εν της χαράς τω νυμφώνι εισήλασαν, υπέρ ημών πρεσβεύουσαι Χριστώ, ίνα ρυσθώμεν, κινδύνων και θλίψεων.

**Συναξάριον.**

Τη Θ’ του αυτού Μηνός, Μνήμη των Αγίων Πέντε Κανονικών Παρθένων Μαρτύρων: Θέκλης, Μαριάμνης, Μάρθας, Μαρίας και Ενναθά. Tάς Kανονικάς δια φιλαργυρίαν, έκτεινε θύτης· ω θύτου ταλαντάτου! Ενάτη Παρθένους ανόσιος έκτεινεν θύτης.

Αύται μετήρχοντο τον ασκητικόν δίαυλον, παντοίαις αρεταίς κεκοσμημέναι, εν τοις χρόνοις του των Περσών βασιλέως Σαβωρίου, υποτασσόμεναι Παύλω τινί πρεσβυτέρω, ανδρί μεν δόξαν ευλαβείας έχοντι, κακοτρόπω δε εις άκρον και φιλαργύρω. Ούτος καταμηνυθείς υπό του αρχιμάγου τω βασιλεί Σαβωρίω, ως περιουσίαν πολλήν έχων, και δεδοικώς την δήμευσιν αυτής, ηρνήσατο τον Χριστόν και έλεγε ταις Παρθένοις ακολουθήσαι τη ασεβεία αυτώ. Αλλ’ αι μακαρίαι, επαγγελιών παροχαίς και βασάνων απειλαίς μη χαυνωθείσαι, εν ανδρεία την πίστιν αυτών ωμολόγησαν: διο ξίφε μετά πολλάς βασάνους ως λογικαί αμνάδες ετύθησαν ταις φονικαίς χερσί του δυστήνου πρεσβυτέρου Παύλου, όστις ενδίκως υπό των υπηρετών του βασιλέως, τα ίσα της κακίας αυτού λαμβάνων, βρόγχω εθανατώθη, και απορριφθείς έξω της πόλεως, κατάβρωμα εγένετο κυνών τε και ορνέων. Ναός των Οσιομαρτύρων πέντε Πάρθένων, υπάρχει έξωθεν του χωρίου της Αργυρουπόλεως της Επαρχίας του Αγίου Ρεθύμνης.

 Τη αυτή ημέρα, Μνήμη του Αγίου Κυρίλλου Πατριάρχου Αλεξανδρείας. Κυριλλον υμνώ του Κυρίου μου φίλον, και Κυρίας πρόμαχον Αειπαρθένου.

Τη αυτή ημέρα, ο Άγιος Ιερομάρτυς Αλέξανδρος, επίσκοπος Προύσσης, ξίφει τελειούται. Πανευπρεπής σοι κόσμος ιερωσύνης, ο λαμπρός άθλος Αλέξανδρε του ξίφους.

 Τη αυτή ημέρα, ο Αγιος Μάρτυς Ανανίας, ξίφει τελειούται. Tήν γλώσσαν είχεν ως σπάθην κατά πλάνης, Ανανίας ο Mάρτυς, ον κτείνει σπάθη.

 Τη αυτή ημέρα, Μνήμη του Οσίου Κύρου. Μή την νοητήν εικόνα χράνας Kύρε, Θεώ παρέστης, ούπερ ει κατ’ εικόνα.

 Τη αυτή ημέρα, αι Άγιαι Τρεις Παρθενομάρτυρες εκ Χίου, ξίφει τελειούνται. Εστιμμίσαντο τη χρόη των αιμάτων, Nύμφαι Θεού τρεις, ας ανείλε το ξίφος.

 Τη αυτή ημέρα, Μνήμη των Αγίων Ορέστου, Διομήδους και Ροδίωνος.

 Τη αυτή ημέρα, Μνήμη του Αγίου Κολούμπα, του φωτιστού της Σκωτίας.

 Τη αυτή ημέρα, Μνήμη του Οσίου Κυρίλλου του θαυματουργού, του εν τη Λευκή Λίμνη, εν Ρωσσία.

Ταις αυτών αγίαις πρεσβείαις Χριστέ ο Θεός, ελέησον και σώσον ημάς. Αμήν.

**Ωδή ζ’ . Ο Παίδας εκ καμίνου.**

Σωτήρα επιγνούσαι φιλάνθρωπον, Χριστόν καλλιπάρθενοι, άπασαν Αυτώ, από νεότητος ψυχής, ανετείνατε όντως την έφεσιν, και δίαυλον μαρτυρίου γενναίου, καλώς συνεπορεύθητε.

Μαρίαν Μαριάμνην τιμήσωμεν, και Θέκλαν φιλέορτοι, συν τη Ενναθά, Μάρθαν την ένδοξον ομού, τας παρθένους Χριστού και συμμάρτυρας· απαύστως γαρ απειρόδωρον χάριν, ημίν υπερεκβλύζουσι.

Ευψύχως του Σωτήρος το όνομα, Χριστού ουκ ηρνήσασθε, και καρτερικώς ξίφει τας κάρας δι’ Αυτόν, ω Παρθένοι σεμναί απετμήθητε· διο φωτοειδεστάτου νυμφώνος, της δόξης ηξιώθητε.

**Θεοτοκίον.**

Λαόν Σου Θεομήτορ διάσωζε, εχθρού του αλάστορος, τούτου τας βουλάς, διασκεδάζουσα τη Ση, μητρική προμηθεία και χάριτι· υπάρχεις γαρ θεϊκής ευσπλαγχνίας, ταμείον ιερώτατον.

**Έτερος. Αβραμιαίοί ποτέ.**

Τας του Δεσπότου Χριστού, ηγλαϊσμένας νύμφας, της Εκκλησίας τα αυχήματα, τας πέντε συμμάρτυρας, εν εγκωμίοις φαιδροίς, υμνήσωμεν συμφώνως.

Του παλαιού πτερνιστού, καταβαλούσαι όμμα, σεμναί Παρθένοι το μετέρωον, Χριστού εδοξάσατε, του Βασιλέως ημών, το όνομα εν κόσμω,

Εν τω νυμφώνι ζωής, χοροβατούσαι άμα, Οσίοις ένδοξοι και Μάρτυσι, Χριστόν ικετεύετε, υπέρ ημών εκτενώς, δεινών ίνα ρυσθώμεν.

**Θεοτοκίον.**

Λαόν Σου όντας ημάς, Θεοκυήτορ Μήτερ, εκ πολεμίων διαφύλαττε, και σώζε πρεσβεύουσα, τον σαρκωθέντα φρικτώς, εκ Σων σεπτών αιμάτων.

**Ωδή η’ . Αύτη η κλητή.**

Πάσας γεηράς, απολαύσεις λιπούσαι, εδράμετε οπίσω, τούΛυτρωτού ω Παρθένοι, και Αυτώ μυστικώς, εν Μαρτύρων συνηρμόσθητε αίματι· διο υπέρ κόσμου, Αυτόν εκδυσωπείτε.

Ω της υπέρ νουν, υμών θείας αγάπης! Δι’ ης εις τέλος μίσους, τας συμπλοκάς Αθληφόροι, των ανόμων εχθρών, εν δυνάμει Ιησού διελύσατε, παρ’ ου και το στέφος, ελάβετε της δόξης.

Κόσμου εαυτάς, ανωτέρας ασκήσει, τηρήσασαι Παρθένοι, υπερκοσμίου ευκλείας, εν νυμφώνι Θεού, δι’ αγώνων μαρτυρίου ετύχετε, αιτούμεναι πάσι, ημίν την σωτηρίαν.

**Θεοτοκίον.**

Ύπερθεν ημάς, εποπτεύουσα Μήτερ, μη παύση δυσωπούμεν, οι ταπεινοί Σου ικέται· καθ’ ημών γαρ αεί, ο παγκάκιστος δυνάστης επαίρεται, και προς απωλείας, ωθεί ημάς το βάθος.

**Έτερος. Λυτρωτά του παντός.**

Λαμπρυνθείσαι φωτί της ασκήσεως, μαρτυρίου αγώσι πεντάριθμοι, φαιδρώς υπερηστράψατε, και Φωτί τω μεγάλω, εν τοις υψίστοι, συν Αγίων παρέστητε τάξεσι.

Επικήρου ζωής διαπλεύσασαι, εγκρατείας ιστίω την θάλασσαν, Μαρτύρων ηξιώθητε, ουρανίου γαλήνης, χερσί κτανθείσαι, ανοσίου πρεσβύτου πεντάριθμοι.

Ιατρείον παθών αδαπάνητον, και ταμείον ακένωτον χάριτος, υπάρχει ο σεβάσμιος, υμών πάνσεμνοι οίκος, εν ω εστώτες, την υμών παρρησίαν γεραίρομεν.

**Θεοτοκίον.**

Ο εκ Σου σαρκωθείς υπέρ έννοιαν, αφθαρσίαν ημίν εδωρήσατο· διο Σε μακαρίζομεν, ευλαβώς εκβοώντες· χαίρε Παρθένε, της Θεότητος θρόνε πυρίμορφε.

**Ωδή θ’ . Φωτίζου, φωτίζου.**

Ροαίς των αιμάτων, των ασεβών πυρσολατρών, ω Παρθένοι της πλάνης, το πυρ κατεσβέσατε, και εν αυταίς, τον αρχαίον εχθρόν, τον πτερνιστήν, της μητρός του γένους, των γηγενών εβυθίσατε.

Ιδού ευφροσύνως, συναθροισθέντες οι πιστοί, τας υμών αριστείας, Παρθένοι γεραίρομεν, εν αις Χριστού, του Σωτήρος ημών, το θαυμαστόν, όνομα αξίως, εν γη Περσών εδοξάσατε.

Λαμπάδες Παρθένοι, του θείου άνθρακος Χριστού, ανεδείχθητε άθλοις, εμπρέψασαι πίστεως, Μάρθα κλυτή, Μαριάμνη σεμνή, συν Ενναθά, Θέκλα και Μαρία, ω υπέρ κόσμου πρεσβεύετε.

**Θεοτοκίον.**

Υπέραγνε Κόρη, Παρθένε Μήτερ της ζωής, Θεοτόκε Μαρία, νύμφη απειρόγαμε, τους επί Σε, πεποιθότας θερμώς, ρύσαι πυρός, της φρικτής γεέννης, ταις μητρικαίς Σου δεήσεσι.

**Έτερος. Λίθος αχειρότμητος.**

Μάρθαν Μαριάμνην Μαρίαν, συν Ενναθά τη πανολβία, Θέκλαν του Χριστού τας αμνάδας, εν ευφροσύνη, φιλομαρτύρων δήμοι, εν ύμνοις ευφημήσωμεν, αυτών πρεσβείαις ως φρουρούμενοι.

Λύθροις των οικείων αιμάτων, υπερφυώς ωραιωθείσι, τω ωραίω κάλλει νυμφίω, Χριστώ Παρθένοι, εν ουρανίοις δόμοις, παρίστασθε αιτούμεναι, χάριν ημίν και θείον έλεος.

Χαίρετε Περσίδος τα άνθη, της Εκκλησίας αι λαμπάδες, Μάρθα Ενναθά Μαριάμνη, Μαρία Θέκλα Παρθένοι πάνσεμνοι, στεφάνω της ασκήσεως, συν μαρτυρίου αι κοσμούμεναι.

**Θεοτοκίον.**

Ύμνοις Σε αεί ευφημούμεν, την σωματώσασαν τον Λόγον, χαίρε ευλαβώς εκβοώντες, Θεοκυήτορ αγνή Μητρόθεε, η των πιστών αντίληψις, και προστασία ακαταίσχυντος.

**Εξαποστειλάριον. Τοις Μαθηταίς συνέλθωμεν.**

Συνάριθμοι υπάρχουσαι, των φρονίμων παρθένων, ελαίω της ασκήσεως, ετηρήσατε σώας, υμών ψυχής τας λαμπάδας, και πιάνασαι ταύτας, του μαρτυρίου αίμασιν, εις χαράς τον νυμφώνα, τον φωταυγή, θαυμαστώς εισήλθετε Αθλοφόροι, Μαρία Μάρθα, Θέκλα τε, Ενναθά Μαριάμνη.

**Έτερον. Γυναίκες ακουτίσθητε.**

Η νήσος Κρήτη γάνυται, πλουτούσα ως αείρυτον, χάριτος κρήνην Παρθένοι, υμών τον άγιον οίκον· εν ω πιστώς προστρέχοντες, λαμβάνομεν ιάματα, τον Κύριον δοξάζοντες, τον θαυμαστόν εν Αγίοις, ως έφη ο Προφητάναξ.

**Θεοτοκίον.**

Μαρία Θεονύμφευτε, φρικτώς η σωματώσασα, Πατρός τον άναρχον Λόγον, δι’ αγαθότητα άκραν, τους μόνην Θεοτόκον Σε, εν πίστει μακαρίζοντας, ως ευμενής οικείωσαι, τη μητρική Σου πρεσβεία, τω εν Τριάδι Κυρίω.

**Αίνοι. Ήχος α’ . Των ουρανίων ταγμάτων.**

Τας του Κυρίου Παρθένους και καλλιμάρτυρας, τας εν ασκήσει πρώην, είτα δε εν αθλήσει, καλώς αριστευσάσας επί της γης, ευφημήσωμεν κράζοντες· σκέπετε πάντας αι πέντε τους την υμών, εορτήν πανηγυρίζοντας.

 Συνδεδεμέναι τη πίστει Χριστού πεντάριθμοι, Παρθένοι ομοθύμω, συνηθλήσατε γνώμη, και πάσας του βελίαρ τας μηχανάς, ανδρικώς συμπατήσασα, νυν συγχορεύετε πλάτος εις ουρανού, κατά μέθεξιν θεούμεναι.

 Φιλαργυρίας νοσήσας θύτης ο δόλιος, και του Χριστού αφρόνως, τον χρυσόν προτιμήσας, υμάς ώσπερ αμνάδας προς την σφαγήν, ω Παρθένοι ωδήγησεν, ην υποστάσαι ανδρείως θείας ζωής, της τρυφής εκοινωνήσατε.

 Δαβιτικώς τον Δεσπότην ως υπομείνασα, Θέκλα Μαρία Μάρθα, Ενναθά Μαριάμνη, ημίν Αυτός προσέσχε και δωρεαίς, των θαυμάτων ετίμησε, δι’ ων λυτρούσθε εκ νόσων τους τω ναώ, τω πανσέπτω υμών σπεύδοντας.

**Δόξα. Ήχος πλ. α’**

Την πεντάριθμον χορείαν των κανονικών Παρθένων, ευφημήσωμεν λαοί, ότι του δολιόφρονος θύτου, τη εξαγίστω γνώμη αντιταξάμεναι, και των πυρσολατρών τα τεθρεία,ενστάσει μαρτυρική καταπατήσασαι, προθύμως τα αίματα αυτών, δια Χριστόν τον Κύριον εξέχεαν, και τον θείον νυμφώνα εκληρονόμησαν· όντως καλή αυτών η ομολογία!Δι’ ης θαυμάτων τας δωρεάς εκομίσατο, λυτρούμεναι εκ νόσων χαλεπών, συμφορών τε πολυτρόπων και θλίψεων, τους καταφεύγοντας ευλαβώς, επί τον πάνσεπτοξ αυτώνοίκον· όθεν συμφώνως οι πιστοί εκβοήσωμεν· Παρθένοι πεντάριθμοι, Μάρθα Θέκλα Ενναθά, και Μαρία συν Μαριάμνη, αι εν Περσίδι ανδρείως αθλήσασαι, εν δε τηΚρήτη εξαιρέτως τιμώμεναι, πρεσβεύετε αεί τω Θεώ, υπέρ των ψυχών ημών.

**Και νυν. Θεοτοκίον**

Ναός και πύλη υπάρχεις, παλάτιον και θρόνος του Βασιλέως, Παρθένε πάνσεμνε, δι' ης ο λυτρωτής μου Χριστός ο Κύριος, τοις εν σκότει καθεύδουσιν επέφανεν, Ήλιος υπάρχων δικαιοσύνης, φωτίσαι θέλων ους έπλασε, κατ' εικόνα ιδίαν χειρί τη εαυτού. Διο Πανύμνητε, ως μητρικήν παρρησίαν προς αυτόν κεκτημένη, αδιαλείπτως πρέσβευε, σωθήναι τας ψυχάς ημών.

 Δοξολογία Μεγάλη και Απόλυσις.

**Μεγαλυνάριον.**

Χαίροις των Παρθένων πεντάς κλυτή, Μάρθα τε Μαρία, Μαριάμνη και Ενναθά, συν Θέκλα Κυρίου, αι άσπιλοι αμνάδες, αι των Περσών την πλάνην καταπατήσασαι.

Η/Υ ΠΗΓΗ:

Voutsinasilias.blogspot.gr

http://voutsinasilias.blogspot.gr/2014/06/9.html